सितंबर में पीक पर पहुँचने के बाद भारत में संक्रमण के मामलों में लगातार गिरावट देखी जा रही है. कोरोना से होने वाली मौतों में भी गिरावट आई है.

लॉकडाउन का कितना असर हुआ, इस बात का पता लगा पाना मुश्किल है. क्योंकि हर देश में किए जा रहे कोविड-19 टेस्ट की संख्या अलग-अलग है. इसीलिए उनकी ओर से रिपोर्ट किए जा रहे कोविड मामलों की संख्या भी अलग-अलग है.

समाप्त

इसी तरह अलग-अलग देशों ने अपनी आबादी पर अलग-अलग प्रतिबंध लगाए हैं, जिसकी वजह से भी लॉकडाउन के नतीजे अलग-अलग हैं.

भारत में लॉकडाउन की शुरुआत 25 मार्च को हुई थी. तब तक भारत में कोरोना के 562 मामलों की पुष्टि हुई थी और नौ लोगों की कोविड से मौत हुई थी.

भारत में 1 जून तक, 68 दिन का देशव्यापी लॉकडाउन रहा और जब इसमें पहली बार ढील दी गई, तब तक भारत में कोरोना संक्रमण के एक लाख 90 हज़ार 535 मामलों की पुष्टि हो चुकी थी.

सरकारी आँकड़े बताते हैं कि लॉकडाउन के दौरान, कोरोना संक्रमण के मामलों की संख्या पाँच गुना से अधिक बढ़ी.

दिल्ली स्थित एक मंदिर के बाहर पंक्ति में खड़े स्थानीय लोग जिसे अक्तूबर में ही दोबारा खोला गया है

भारत के ही कुछ पड़ोसी देशों ने या तो उसी समय, या भारत से कुछ दिन आगे-पीछे अपने यहाँ देशव्यापी लॉकडाउन की घोषणा की थी. जिस वक़्त उन्होंने लॉकडाउन करने का निर्णय लिया, उस समय उनके यहाँ भी कोरोना संक्रमण के मामलों की संख्या काफ़ी कम थी.

नेपाल ने 24 मार्च को (भारत से एक दिन पहले) लॉकडाउन की घोषणा की थी. तब नेपाल में कोरोना संक्रमण के सिर्फ़ दो मामलों की पुष्टि हुई थी. इसी तरह श्रीलंका ने 22 मार्च को लॉकडाउन की घोषणा की और तब उनके यहाँ 78 मामलों की पुष्टि हुई थी.

क्या भारत में कोरोना वायरस अब घटता जाएगा?

न्यूज़ीलैंड और पेरू जैसे देशों ने भी काफ़ी जल्दी लॉकडाउन लागू करने का निर्णय ले लिया था. पेरू ने 16 मार्च को लॉकडाउन की घोषणा की थी, तब उनके यहाँ सिर्फ़ 71 मामलों की पुष्टि हुई थी.

पेरू में जून अंत तक काफ़ी सख़्त लॉकडाउन रहा था, जिसे लातिन अमरीकी देशों का 'सबसे लंबा लॉकडाउन' कहा गया. लेकिन वहाँ भी कोरोना संक्रमण के मामले काफ़ी तेज़ी से बढ़े. 

जून के अंत तक वहाँ दो लाख 82 हज़ार मामले दर्ज किए जा चुके थे और जब से लॉकडाउन के प्रतिबंध हटाए गए, उसके बाद से अब तक छह लाख नए मामले दर्ज किए जा चुके हैं. जबकि न्यूज़ीलैंड में लॉकडाउन के काफ़ी अच्छे नतीजे देखने को... \n\nउपरोक्त लेख के लिए मुझे एक अच्छा शीर्षक दें।
भारत में कोरोना वायरस: पीएम मोदी के चार दावों का फ़ैक्ट चेक